alkoholfrie drikker
Store norske leksikon,Næringsmidler og husholdning,Drikke,Øvrige drikkevarer
Alkoholfrie drikker er drikkevarer som i utseende, smak og karakter nærmer seg vin og øl, men som ikke inneholder alkohol eller bare små mengder under en fastsatt grense. De fleste alkoholfrie drikker har gjennomgått en alkoholgjæring, men er senere blitt avalkoholisert ved fordamping eller gjennom spesiell filtrering.
Ifølge alkoholloven skal alkoholfri drikk inneholde mindre enn 0,7 volumprosent alkohol. Drikk som inneholder fra og med 0,7 til og med 2,5 volumprosent alkohol, defineres som alkoholsvak drikk, og aldersgrensen for kjøp og salg er 18 år. Alkoholholdig drikk med mindre enn 0,7 volumprosent alkohol er ikke belagt med alkoholavgift, men var tidligere avgiftsbelagt med en særavgift for alkoholfrie drikkevarer. Denne ble avviklet 1. juli 2021.Det har tidligere vært avgift på sjokolade- og sukkervarer som blir innført til Norge eller produsert i Norge. Det var også avgift på sjokolade- og sukkervarer som ikke er tilsatt sukker eller søtningsmiddel. Denne ble avviklet 1. januar 2021.Drikke med alkoholinnhold fra og med 0,7 til og med 2,5 volumprosent alkohol er belagt med alkoholavgift. Les mer i Store norske leksikon alkohol alkoholavgift øl vin